A krémet feltöltötte: Erzsi73,
az összetevőket feltöltötte: hajnalka39,
Módosítva: 2013. október 15.
Ásványi porállagú alapozó a gyönyörű arcbőr eléréséhez.
Ár: 6000 Ft , Eladó: enibody
Állapot: kb. 3-szor próbált, Helyszín: Budapest, fizetés: fizetés banki utalással, postával küldöm, személyes átvétel lehetséges
A Fairly Medium árnyalatot rendeltem meg online, internetes videók alapján. A színe tökéletes volt, tetszett a termékben, hogy kevés összetevője van, vékony rétegben természetes, egyenletes hatást biztosított a bőrnek. Nem emelte ki a pórusaimat, tartós volt, és nem fénylett a bőröm alatta. Hónapokon keresztül szinte minden nap használtam, mire egyszer csak azt vettem észre, hogy egyre inkább "fémes" szaga van a terméknek. A termék szavatossága még nem járt le, de egy idő után már nem mertem a bőrömre kenni. Kizárt dolog, hogy ez nem ártalmas a bőrnek. Kidobtam, és többet nem veszem újra, sajnálom, hogy így alakult.
Ha nagyon jó állapotban van a bőröm, akkor pár órán keresztül gyönyörűen nézek ki ettől a terméktől. Ha éppen vízhiányosabb időszakomat élem, akkor tragédia. Kiemel mindent, amit nem akarok. És nap végére szörnyen átfényesedik, pedig nálam ez nem szokott előfordulni. Sajnálom, mert nagy reményeket fűztem hozzá. 3 csillag, mert ha minden feltétel stimmel, akkor korlátozott ideig ugyan, de jól mutat. (0)
A tipikus gyűlölök és szeretek helyzet ez! Annyira szépen eldolgozható ez az alapozó és igazán szép, természetes hatást lehet elérni vele. Nekem nagyon bejön, hogy vannak benne csillogó részecskék, amiktől egészséges bőrképet ad az egész, már ha átvergődöm magam a legalább 10 perces felvitelen. Nagy macera, én nem kelek emiatt korábban, már csak azért sem, mert nap közepére kb. lefolyik az arcomról, pedig nem hardcore zsíros a bőröm. Marad esti használatra, mikor biztosan tudom, hogy csak néhány óráig lesz rajtam. (0)
| Korcsoport: 25-34 | Dátum: 2017. március 3.
Számos alapozót kipróbáltam már a hiperérzékeny, aknés bőrömön és egyikkel sem tudtam ennyire természetes hatást és megfelelő fedést elérni. Én Sigma F80 ecsettel viszem fel, ami gyors applikációt és jól fedés biztosít. Nekem nem tart tovább az alapozás vele, mint folyékony alapozóval. A tökéletes eredményhez fontos, hogy a felvitel előtt a bőr megfelelően hidratált legyen. Fixáló púderrel egész nap tart rajtam és természetes fényt kölcsönöz a bőrömnek. (0)
A fedésével és az applikációval sem voltam elégedett.Nekem felesleges pepecselés a 3 mili púder hat órán át tartó eldolgozása ami elvileg a megfelelő mód a felvitelére.Nekem így semmilyen fedést nem nyújtott, úgyhogy több réteget kellett felraknom ami pedig katasztrofálisan nézett ki , összeragadt a púder az arcom különböző részein és úgy csillogtam mint egy disco gömb.Lehet hogy az én hülyeségem hogy egyáltalán megrendeltem mivel meglehetősen száraz a bőröm, de olyan sok pozitív visszajelzést olvastam száraz bőrű lányoktól hogy nem hittem hogy ez probléma lesz.Korrektorként tényleg működik (szem alá semmiképp sem, kisebb pattanásokra) ha egy vastag szemhéjpúder ecsettel viszem fel.
| Korcsoport: 18-24 | Dátum: 2016. február 18.
Imádom ezt a púdert! :-) Gyönyörű bőrfénye van, szerintem egy márkának sincs még egy ilyen természetes bőrfényű ásványi alapozója. (Szóval ha valaki matt bőrt akar, nem ajánlom.) A zsírt viszont szépen felszívja, eltünteti, szóval tényleg csak a gyönyörű bőrfény marad utána, és annyira természetes, hogy avatatlan szemeknek egyáltalán nem tűnik fel, hogy van valami smink az arcodon. Nyáron nagyon kellemes viselni, és nagyon jól építhető. Viszont a színek nagyon sötétek -nekem-. A fairly light, ami a legvilágosabb neutrál tónus, nekem az önbarnítózott színemhez lett tökéletes. Van eggyel világosabb árnyalata, bár az rózsás, én meg neutrál vagyok, de még így is gondolkozom, hogy megveszem, mert egyébként imádnivaló. Végre nem érzem, hogy van smink az arcomon. Alapvetően azért szebb bőrre ajánlanám, és nem túl problémásra, bár az apró hibákat (pl. pattifolt) szépen eltünteti.
9 darabos 'Get Started Kit'-ben rendeltem beautybay-ről, ma van két hete, hogy használom. Olyan alapozót kerestem, aminek viszonylag jó a fedése, de természetesen mutat, és ilyen téren abszolút várakozásaimon felül teljesített! A készletben amúgy csupa kis kiszerelésű termék van: egy primer, 2 különböző árnyalatú alapozó, egy mineral veil púder, egy bronzosító/árnyékoló szín, 2 nagyobb fejű ecset, egy korrektorecset és egy dvd, ami bemutatja, hogyan kell a termékeket használni. Azt mindenképpen leszögezném, hogy szerintem érdemes megnézni használat előtt vagy a dvd-t, vagy youtube-on is nagyon jó videók vannak, mert valóban egy kicsit körülményes/speciális a használat, oda kell figyelni pár dologra, hogy a várt hatást kapjuk (nekem legalább is kellett egy pár próbálkozás). Jó érzés viselni,gyakorlatilag olyan, mintha rajtam sem lenne, fel lehet vinni egészen vékony rétegben is, ami gyakorlatilag láthatatlanul javítja a bőrtónust, de a korrektorecsettel töményebben is felvihető bőrhibákra, szem alá, így gyakorlatilag korrektorként is teljesít. Itt kell megjegyeznem, hogy szerintem az ecsetek is szuperek! A bőröm jól reagál rá, amióta használom, talán mintha kevesebb kis pattanás jönne elő, bár ez még lehet véletlen hormonális egybeesés is :D A tartóssága szerintem átlagos, nap végére kopik a fedése valamennyit, de láthatatlanul 'tűnik el', nem lesz csúnya, zsíros hatása, vagy gyűlik össze valahol, mint ahogy azt más alapozóknál már tapasztaltam. Egyetlen problémám vele, hogy a felvitel egy kicsit macerás és időigényes, még gyakorlást követően is, és egy kicsit mindig poros leszek. Szóval ez nem az a "bedobom az alapozót a táskámba és majd reggel 2 perc alatt felrakok egy kicsit"-dolog...illetve, hogy bár a tégelyek szóró-része külön is zárható, folyamatosan az az érzésem, hogy kárba veszik egy csomó por, ami az elforgatható tető alatt reked (ezt így most valószínűleg elég nehéz elképzelni:P), viszont ezt szerintem por állagú terméknél ennél jobban nem lehet megoldani. Mindettől függetlenül a hatás miatt 5 csillag!
Alapvetően szeretem ezt a púdert (vagy por állagú alapozót), természetes a hatása, nem maszk-szerű, nem nehezíti el az arcbőröm. A jobb hatás érdekében megvettem a hozzávaló kabuki ecsetet is, de anélkül használom, mert a keményebb sörte miatt megesik, hogy egy területre koncentrálódik a felvitt mennyiség, illetve jó sok le is potyog ide-oda.Mattítja a bőröm, de csak átmenetileg. Cserébe kellemes, közepes tartósságú, természetes viselet.
A közepesnél kicsit erősebb fedése van, a színe nagyon jól igazodik a bőröméhez, semmiféle problémát, irritációt nem okoz, a hatása tényleg nagyon természetes (a B.E. saját primerével együtt alkalmazva) - alapjában véve tehát meg vagyok elégedve ezzel az alapozóval. A tartósságával kapcsolatban sincs nagyobb problémám, bár a nyári meleg idő azért próbára teszi.
Bőrtípus: Kombinált | Bőrprobléma: Túlérzékenység | Korcsoport: 35-44 | Dátum: 2014. február 6.
Titanium Dioxide, Zinc Oxide, Zinc Oxide, Titanium Dioxide Színezékek:
Bismuth Oxychloride / CI 77163, CI 77492 Összetevők megmagyarázva